Anamorfinen (englanniksi Anamorphic) filmaustekniikka kehitettiin, jotta laajakuvaiset elokuvat voitaisiin tallentaa tavalliselle 4:3-kuvasuhteen filmille. Elokuva litistetään siis sivuilta sisäänpäin filmille tallentaessa, jolloin materiaalia katsottaessa suoraan ihmiset näyttävät laihoilta ja pitkiltä. Toistettaessa vääristymä korjataan linssillä, joka levittää kuvan normaaliksi.
SVCD- ja DVD-Video-levyillä käytetään vastaavaa tekniikkaa, eli yksittäisen pikselin kuvasuhde ei ole enää neliö. Toistettaessa vääristymää ei korjaa linssi, vaan DVD-soitin tai toisto-ohjelma. Samaa tekniikkaa käytetään anamorfisissa DVB-lähetyksissä.